# Bádísz bin Manszúr

### A Wikipédiából, a szabad lexikonból.

Bádísz bin Manszúr (arabul:باديس بن منصور) az észak-afrikai Ifrikija állam harmadik Zírida uralkodója volt 995-től haláláig, 1016-ig.

Apjától, a 984 és 995 között uralkodó Manszúr ibn Buluggintól örökölte a trónt, amely ekkor még alkirályi tisztségnek felelt meg, hiszen a dinasztia az Egyiptomból uralkodó Fátimida-dinasztia hűbérese volt.

A Fátimidák támogatását élvezte, amikor a dinasztián belüli hatalmi küzdelembe bonyolódott nagyszülői nagybátyjával, Závi ibn Zírivel, aki utóbb Andalúziába menekült és megalapította a Granadát 1012 és 1090 közt uraló dinasztiát.

Hamarosan azonban Bádísz bin Manszúr még nagyobb kihívással találta szemben magát. Nagybátyja, Hammád bin Buluggin erős hatalmat épített ki a dinasztia uralma alá tartozó Algéria kormányzójaként. Új székhelyet épített magának, Bejaiát és végül 1014-ben elszakadt a Zírida-dinasztiától. Ebben a küzdelemben a Fátimidák nem támogatták Bádísz bin Manszúrt, aki kénytelen volt belenyugodni a területek elvesztésébe.

Halála után utóda fia, Muizz ibn Bádísz lett, aki lerázta a Fátimidák uralmát, de ennek ára a Banú Hilál beduin arab törzsek pusztító támadása lett.

A lap eredeti címe "http://hu.wikipedia.org../../../b/%C3%A1/d/B%C3%A1d%C3%ADsz_bin_Mansz%C3%BAr_be45.html"

Kategóriák: Uralkodók | Tunézia | Algéria | Líbia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Deutsch